CELEX: 62022TN0112
Language: fi
Date: 2022-03-02 00:00:00
Title: Asia T-112/22: Kanne 2.3.2022 – Svenska Bankföreningen ja Länsförsäkringar Bank v. komissio

10.5.2022   
            
            
               FI
            
            
               Euroopan unionin virallinen lehti
            
            
               C 191/31
            
         
      Kanne 2.3.2022 – Svenska Bankföreningen ja Länsförsäkringar Bank v. komissio
      (Asia T-112/22)
      (2022/C 191/40)
      Oikeudenkäyntikieli: englanti
      
         Asianosaiset
      
      
         Kantajat: Ideella föreningen Svenska Bankföreningen med firma Svenska Bankföreningen, Näringsverksamhet (Tukholma, Ruotsi), Länsförsäkringar Bank AB (Tukholma) (edustajat: asianajajat P. Hansson, M. Eriksson ja M. Persson)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission 24.11.2021 asiassa SA.56348(2021/N) – Ruotsi: Swedish banking tax – antaman päätöksen (1) ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan Euroopan komissio on loukannut kantajien menettelyllisiä oikeuksia, koska se ei ole aloittanut muodollista tutkintamenettelyä.
      Väitetään, että komissiolla on ollut objektiivisesti katsoen vakavia vaikeuksia sen tutkiessa alustavasti ilmoitettua toimenpidettä ja että sen olisi pitänyt aloittaa muodollinen tutkintamenettely, esimerkiksi:
      
                  —
               
               
                  Kantajat väittävät, että komissio ei ole ottanut huomioon sitä, että komission yksilöimän viitejärjestelmän parametrit eivät selvästikään olleet riskiveron tavoitteen mukaisia.
               
            
                  —
               
               
                  Kantajat väittävät edelleen, että komissio ole ei ottanut huomioon sitä, että luottolaitokset, jotka kuuluvat riskiveron soveltamisalaan tai jäävät sen ulkopuolelle, ovat verojärjestelmän tavoitteen valossa toisiinsa rinnastettavassa oikeudellisessa ja tosiasiallisessa tilanteessa.
               
            
                  —
               
               
                  Lisäksi väitetään, että komissio on soveltanut virheellisesti unionin tuomioistuimen oikeuskäytäntöä verotuskynnystä arvioidessaan.
               
            
                  —
               
               
                  Kantajat väittävät myös, että komissio ei ole ottanut huomioon sitä, että erilaiselle kohtelulle ei ole ollut perusteita ja että se ei missään tapauksessa ole ollut oikeasuhteista.
               
            
                  —
               
               
                  Kantajat esittävät lopuksi, että komission alustavan tutkintavaiheen aikana suorittama tutkinta on ollut riittämätön ja puutteellinen
               
            
         (1)  COM(2021) 8637 final, ks. EUVL 2021 C 511, s. 2.